section_heading: Povijest
paragraph_text: Prvi nogometni klub u Čeliću je osnovan 1931. godine kao ČOŠK (Čelićki omladinski športski klub). Nakon drugog svjetskog rata klub obnavlja rad pod imenom NK Budućnost, a zatim nosi ime Zora i Mladost. Sredinom 1980-ih tadašnja NK Mladost je igrala u Republičkoj ligi BiH. Tijekom rata u BiH formirana je ekipa NK Mladost `92 koja se 1998. plasirala u Drugu ligu FBiH Sjever. Pod imenom NK Fruti Čelić klub nastupa u uvodne tri sezone Prve lige FBiH. U sezoni 2000./01. osvajaju 6. mjesto, zatim u sljedećoj sezoni zauzimaju 8. mjesto, a u sezoni 2002./03. ispadaju iz Prve lige. U sezoni 2014./15. osvajaju prvo mjesto u 2. županijskoj ligi TŽ Sjever, a u sezoni 2017./18. osvajaju i 1. županijsku ligu TŽ.